ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3623/97 υποβολή: Pierluigi Castagnetti (PPE) προς την Επιτροπή (13 Νοεμβρίου 1997)

Θέμα: Χορήγηση άδειας παραμονής στη Γερμανία

Αρκετοί κοινοτικοί πολίτες μη γερμανικής ιθαγένειας που διαμένουν στη Γερμανία, παραπονούνται για το γεγονός ότι η άδεια παραμονής στη χώρα αυτή χορηγείται κατόπιν αίτησης στην αρμόδια δημοτική αρχή με έτοιμο έντυπο που ισχύει από τη δεκαετία του 70. Ο μη γερμανός κοινοτικός πολίτης ιδιαίτερα, πρέπει να δηλώσει προκειμένου να λάβει την άδεια παραμονής ότι έχει εισόδημα ανώτερο των 1200 μάρκων.

Συμβαίνει συχνά, κοινοτικός πολίτης άλλων κρατών μελών να περαττώνουν την επαγγελματική τους δραστηριότητα στη Γερμανία και να επιθυμούν να παραμείνουν στη χώρα αυτή.

Ποιά στάση πρέπει να τηρούν οι δημοτικές αρχές έναντι των συνταξιούχων που ζητούν άδεια παραμονής και λαμβάνουν σύνταξη κατώτερη των 1200 μάρκων;

Παρομοίως, ποιά πρέπει να είναι η συμπεριφορά της δημοτικής αρχής έναντι του κοινοτικού μη γερμανού πολίτη που αφού εκλεγεί στο δημοτικό συμβούλιο δεν πληροί όλες τις προϋποθέσεις για την παράταση της άδειας παραμονής;

Απάντηση του κ. Monti εξ ονόματος της Επιτροπής (3 Φεβρουαρίου 1998)

Η Επιτροπή δεν έχει λάβει γνώση του εντύπου, το οποίο χρησιμοποιείται για την υποβολή προς τις αρμόδιες δημοτικές αρχές αιτήσεων άδειας παραμονής, εκ μέρους κοινοτικών πολιτών μη γερμανικής ιθαγένειας που διαμένουν στη Γερμανία.

Η διάθεση ενός ελάχιστου εισοδήματος ως προϋπόθεση για τη χορήγηση δικαιώματος παραμονής ισχύει, στο κοινοτικό δίκαιο, μόνο για τους μισθωτούς και μη μισθωτούς οι οποίοι, κατά τη στιγμή της συνταξιοδότησης, εγκαθίστανται σε κράτος μέλος άλλο από εκείνο στο οποίο ασκούσαν την προηγούμενη δραστηριότητά τους, καθώς και για τους μη εργαζόμενους. Η εν λόγω απαίτηση προβλέπεται αντίστοιχα από την Οδηγία 90/365/ΕΟΚ σχετικά με το δικαίωμα διαμονής των μισθωτών και μη μισθωτών εργαζομένων που έχουν παύσει την επαγγελματική τους δραστηριότητα ((ΕΕ L 180 της 13.7.1990 )). και από την οδηγία 90/364/ΕΟΚ σχετικά με το δικαίωμα διαμονής. Οι εν λόγω οδηγίες ενσωματώθηκαν στο γερμανικό δίκαιο με την πράξη (Verordnung) της 17ης Ιουλίου 1997 η οποία δημοσιεύθηκε στο Bundesgetzblatt της 22ας Ιουλίου 1997. Δυνάμει της παραγράφου 8, σημείο 2 του εν λόγω διατάγματος, το εισόδημα ενός συνταξιούχου ή ενός ατόμου που δεν εργάζεται θεωρείται επαρκές, εφόσον ανέρχεται μηνιαίως σε 1170 DM.

Κατάτην επεξεργασία της αίτησης άδειας παραμονής, η επαλήθευση του ποσού του διαθέσιμου εισοδήματος πρέπει να εφαρμόζεται μόνο για τους συνταξιούχους και τους μη εργαζόμενους, στους οποίους αναφέρονται οι δύο προαναφερθείσες οδηγίες.

Η Επιτροπή έχει λάβει γνώση περιπτώσεων κατά τις οποίες οι γερμανικές αρχές απαίτησαν, κατά παράβαση του κοινοτικού δικαίου, από άλλες κατηγορίες ατόμων να δικαιολογήσουν τα εισοδήματά τους.

Όσον αφορά το δεύτερο σημείο, η Επιτροπή δεν συνηθίζει να απαντά σε υποθετικές ερωτήσεις.
ΓΡΑΠΤΗ ΕΡΩΤΗΣΗ P-4131/97 υποβολή: Wayne David (PSE) προς την Επιτροπή (5 Iανουαρίου 1998)

Θέμα: Προστασία των παιδιών

Θα μπορούσε η Επιτροπή να αναφέρει εάν προτίθεται να προωθήσει πρωτοβουλίες για την προστασία των παιδιών από ατυχήματα;

Aπάντηση της κας Bonino εξ ονόματος της Επιτροπής (2 Φεβρουαρίου 1998)

Για την κατανόηση του γενικού προβλήματος της ασφάλειας των παιδιών, η Κοινότητα καθιέρωσε ήδη ένα πλαίσιο ρύθμισης και δράσης που επιτρέπει να εξασφαλισθεί μια ταχεία, λογική και συνεκτική απάντηση στα προβλήματα που ανακύπτουν.

Πρόκειται αφενός για εναρμονισμένη ειδική ρύθμιση για ορισμένα προϊόντα (για παράδειγμα για τα παιχνίδια ((Οδηγία 88/378/ΕΟΚ, ΕΕ L 187 της 16.7.1988 )) και τις επικίνδυνες απομιμήσεις τροφίμων ((Οδηγία 87/357/ ΕΟΚ, ΕΕ L 192 της 11.7.1987 ))), και αφετέρου για μια οριζόντια ρύθμιση που προορίζεται να δημιουργήσει μια πραγματική γενική υποχρέωση ασφάλειας που να ισχύει για τα προϊόντα κατανάλωσης και να αποβλέπει ιδιαίτερα στην ασφάλεια των προϊόντων που προορίζονται για τα παιδιά (η οδηγία σχετικά με τη γενική ασφάλεια των προϊόντων ((Οδηγία 92/59/ ΕΟΚ, ΕΕ L 228 της 11.8.1992 ))), καθώς και για μια ρύθμιση που επιτρέπει τον καταλογισμό ευθύνης στους παραγωγούς ελαττωματικών προϊόντων (η οδηγία σχετικά με την ευθύνη λόγω ελαττωματικών προϊόντων ((Οδηγία 85/374/ ΕΟΚ, ΕΕ L 210 της 7.8.1985 ))).

Για ορισμένες κατηγορίες προϊόντων που παρουσιάζουν ιδιαίτερα προβλήματα ασφάλειας, η Επιτροπή δίνει τακτικά εντολές τυποποίησης στους οργανισμούς ευρωπαϊκής τυποποίησης. Το 1997 για παράδειγμα τα ατυχήματα που διαπιστώθηκαν σε παιδιά ήταν ο λόγος έκδοσης εντολών για τις διακοσμητικές λάμπες ελαίου και τα είδη παιδοκομίας.

Παράλληλα, η Επιτροπή εξέδωσε στις 14 Μαΐου 1997 ανακοίνωση σχετικά με την πρόληψη των σωματικών βλαβών και μια πρόταση απόφασης ((ΕΕ C 202 της 2.7.1997 )) του Κοινοβουλίου και του Συμβουλίου για την έγκριση κοινοτικού προγράμματος δράσης 1999-2003 σχετικά με την πρόληψη των σωματικών βλαβών στο πλαίσιο της δράσης στον τομέα της δημόσιας υγείας. Αυτή η πρόταση απόφασης βρίσκεται υπό εξέταση στο Κοινοβούλιο και στο Συμβούλιο στα πλαίσια της διαδικασίας συναπόφασης.

Ένας από τους στόχους αυτού του προγράμματος είναι να συμβάλει στις δραστηριότητες δημόσιας υγείας που αποβλέπουν στη μείωση της συχνότητας των σωματικών βλαβών κατά τα οικιακά και τα σχολικά ατυχήματα, καθώς και τα ατυχήματα κατά τις δραστηριότητες αναψυχής που συμβαίνουν κυρίως στα παιδιά και στους νέους ενηλίκους προωθώντας αποτελεσματικότερη διάδοση και εφαρμογή των μεθόδων πρόληψης των οποίων η αξία είναι αναγνωρισμένη σε ευρεία κλίμακα από τους εμπειρογνώμονες.

Εξάλλου μέσω του συστήματος EHLASS (ευρωπαϊκό σύστημα ελέγχου οικιακών ατυχημάτων και ατυχημάτων κατά τις δραστηριότητες αναψυχής) καθορίζονται σε κοινοτικό επίπεδο προσανατολισμοί και συγκεκριμένες ενέργειες.

Εκτός από την ρυθμιστική δραστηριότητα, έχουν προβλεφθεί επίσης μέτρα πληροφόρησης, πρόληψης και αγωγής. Επίσης, ενέργειες ευαισθητοποίησης και πληροφόρησης που υποστηρίζονται οικονομικά από την Επιτροπή θα μπορούν επίσης να διεξαχθούν στα κράτη μέλη.
ΓΡΑΠΤΗ ΕΡΩΤΗΣΗ E-4101/97 υποβολή: Christine Crawley (PSE) προς την Επιτροπή (16 Iανουαρίου 1998)

Θέμα: Καταγγελλόμενη κρατική βοήθεια υπέρ των ιταλών κατασκευαστών κοσμημάτων

Θα μπορούσε η Επιτροπή να εξηγήσει τον λόγο για τον οποίο, σύμφωνα με ορισμένες καταγγελίες, οι ιταλοί κατασκευαστές κοσμημάτων τυγχάνουν ευνοϊκής φορολογικής μεταχείρισης που τους επιτρέπει να πωλούν στους ευρωπαίους πολίτες κοσμήματα σε τιμές κατώτερες, οι οποίες αντιστοιχούν στην περιεκτικότητα σε χρυσάφι των κοσμημάτων αυτών και δεν λαμβάνουν υπόψη δαπάνες όπως π.χ. τις υπάρχουσες δυνατότητες για χρηματοδότηση, διανομή και πώληση;

Θα μπορούσε επίσης η Επιτροπή να παράσχει διευκρινίσεις όσον αφορά τη συμφωνία που η ιταλική κυβέρνηση συνήψε με τους κατασκευαστές κοσμημάτων, η οποία επιτρέπει στους τελευταίους να αφαιρούν ποσοστό του βάρους του χρυσού που επεξεργάζονται, ανεξάρτητα εάν το χρυσάφι αυτό χάνεται ή όχι; Αυτό δεν αποτελεί αθέμιτη πρακτική σε βάρος των κατασκευαστών κοσμημάτων σε άλλα κράτη μέλη της ΕΕ;

Απάντηση του κ. Van Miert εξ ονόματος της Επιτροπής (3 Φεβρουαρίου 1998)

Με φαξ το οποίο παρελήφθη στις 17 Οκτωβρίου 1997, το Aξιότιμο Mέλος επέστησε αρχικά την προσοχή της Επιτροπής σε ισχυρισμούς βρετανικής επιχείρησης κατασκευής κοσμημάτων κατά ιταλών ανταγωνιστών της, οι οποίοι τυγχάνουν ευνοϊκής φορολογικής μεταχείρισης και άλλης κρατικής υποστήριξης. Κατά τον ενάγοντα, μέρος των πληροφοριών αυτών προέρχεται από αρθρογραφία που δημοσιεύτηκε στον τύπο των κατασκευαστών κοσμημάτων.

Στις 23 Οκτωβρίου 1997, η Επιτροπή απέστειλε επιστολή προς το Αξιότιμο Μέλος, στην οποία εξηγούσε ότι, κατόπιν διεξοδικής εξέτασης των καταγγελλόμενων μέτρων, φάνηκε ότι τα διαθέσιμα πληροφοριακά στοιχεία δεν ήταν επαρκή ούτως ώστε να επιτρέψουν στην Επιτροπή να διερευνήσει περαιτέρω το θέμα. Ως εκ τούτου, το Αξιότιμο Μέλος καλείται να ζητήσει από τον ανταποκριτή του να υποβάλει αναλυτική περιγραφή των καταγγελλόμενων αθέμιτων μέτρων κρατικών ενισχύσεων, καθώς και αντίγραφο των σχετικών άρθρων.

Μέχρι σήμερα, η Επιτροπή δεν έχει λάβει αυτές τις συμπληρωματικές πληροφορίες.
ΓΡΑΠΤΗ ΕΡΩΤΗΣΗ E-4014/97 υποβολή: Patricia McKenna (V) προς την Επιτροπή (14 Iανουαρίου 1998)

Θέμα: Χρησιμοποίηση αγρίων ζώων σε τσίρκα

Έχει υποβάλει η Επιτροπή προτάσεις σχετικά με τη χρησιμοποίηση αγρίων ζώων σε τσίρκα;

Δεν πιστεύει η Επιτροπή ότι η χρησιμοποίηση αγρίων ζώων - και ίδως μεγάλων ζώων, όπως είναι οι ελέφαντες και οι αρκούδες - στα τσίρκα και η εκπαίδευσή τους για την εκτέλεση ειδικών ασκήσεων συνεπάγεται βάναυση μεταχείριση; Δεν συμφωνεί η Επιτροπή ότι η πρακτική αυτή αντιβαίνει στις διατάξεις της Συνθήκης του Άμστερνταμ για την καλή διαβίωση των ζώων;

Προτίθεται η Επιτροπή να καταρτίσει κατάλογο που να περιλαμβάνει τα ζώα που είναι δυνατόν ή δεν επιτρέπεται να χρησιμοποιούνται στις παραστάσεις των τσίρκων;

Απάντηση της κας Bjerregaard εξ ονόματος της Επιτροπής (6 Φεβρουαρίου 1998)

Ο κανονισμός (ΕΚ) αριθ. 338/97 της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους ((ΕΕ L 61 της 3.3.1997. )) περιέχει διατάξεις για τις εισαγωγές των ειδών ζώων που παρατίθενται στα παραρτήματά του καθώς και για τη φύλαξη και τη μεταφορά τους. Πέραν τούτου, η πρόταση της Επιτροπής για σύσταση του Συμβουλίου σχετικά με τη διατήρηση άγριων ζώων σε ζωολογικούς κήπους ((COM(95) 619 τελικό. )) θα συμπληρωθεί προκειμένου να περιλάβει σύσταση προς τα κράτη μέλη να θεσπίσουν κατάλληλες διατάξεις για τη διατήρηση αγρίων ζώων σε άλλες εγκαταστάσεις, όπως τα τσίρκα. Η Επιτροπή επισημαίνει, ωστόσο, ότι τα ανωτέρω μέσα δεν εμπίπτουν στο πεδίο εφαρμογής της δήλωσης (αριθ. 24) σχετικά με την προστασία των ζώων που προσαρτάται στη συνθήκη για την Ευρωπαϊκή Ένωση.

Τέλος, δεδομένου ότι ο αριθμός των ζωικών ειδών από τα οποία λαμβάνονται ζώα από το άγριο περιβάλλον για τα τσίρκα δυνάμει του κανονισμού (ΕΚ) αριθ. 338/97 είναι περιορισμένος και περιορίζεται ακόμη περισσότερο λόγω των απαιτήσεων που ισχύουν για τις εγκαταστάσεις φύλαξης και για τη μεταφορά των ζώων, η Επιτροπή δεν προτίθεται να καταρτίσει τον κατάλογο στον οποίο αναφέρεται το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-4217/97 υποβολή: Cristiana Muscardini (NI) προς την Επιτροπή (21 Iανουαρίου 1998)

Θέμα: Παραβίαση της οδηγίας για τη σύναψη δημόσιων συμβάσεων υπηρεσιών

1. Γνωρίζει η Επιτροπή την απόφαση που έλαβε στις 18.11.1997 το Δημοτικό Συμβούλιο της Μάντοβας σχετικά με την επιβεβαίωση της ανάθεση μελέτης για την κατασκευή της νέας έδρας του Δικαστικού Μεγάρου;

2. Είναι σε θέση να εκτιμήσει εάν οι διαδικασίες που ακολούθησε το Δημοτικό Συμβούλιο αντιβαίνουν στις κανονιστικές ρυθμίσεις της οδηγίας 92/50 (ΕΟΚ) ((ΕΕ L 209 της 24.07.1992, σελ. 1. )) και στο άρθρο 26 του Νομοθετικού Διατάγματος αριθ. 157 του 1995, που μετατρέπει σε εσωτερικό δίκαιο την οδηγία, λόγω της μη προκήρυξης κανονικού διαγωνισμού για την ανάθεση της μελέτης;

3. Πώς προτίθεται να αντιδράσει στην έκθεση που της υπέβαλαν σχετικά οι επικεφαλής των ομάδων της μειοψηφίας στο Δημοτικό Συμβούλιο της Μάντοβας;

Απάντηση του κ. Monti εξ ονόματος της Επιτροπής (16 Φεβρουαρίου 1998)

1. Η Επιτροπή έλαβε την καταγγελία των δημοτικών συμβούλων της αντιπολίτευσης της κοινότητας της Μάντοβα σχετικά με τη μελέτη για την κατασκευή της νέας έδρας του δικαστικού μεγάρου και κατά συνέπεια γνωρίζει την απόφαση της κοινότητας.

2. Η Επιτροπή αυτή τη στιγμή εξετάζει τα υποβληθέντα έγγραφα προς υποστήριξη της καταγγελίας ώστε να αξιολογήσει το συμβιβάσιμο των διαδικασιών που ακολουθήθηκαν προς τις διατάξεις του κοινοτικού δικαίου στον τομέα της ανάθεσης των δημοσίων συμβάσεων.

3. Η Επιτροπή θα εξετάσει εάν στη συγκεκριμένη περίπτωση πληρούνται οι απαραίτητοι όροι για την κίνηση διαδικασίας παραβάσεως κατά της Ιταλίας, σύμφωνα με τις διατάξεις του άρθρου 169 της συνθήκης ΕΚ.
ΓΡΑΠΤΗ ΕΡΩΤΗΣΗ E-4082/97

υποβολή: Gerhard Hager (NI) προς την Επιτροπή

(16 Iανουαρίου 1998)

Θέμα: Είσπραξη οφειλών από γραφεία είσπραξης χρεών

Μετά την έκθεση για τις καθυστερήσεις πληρωμών στο εμπόριο, η Επιτροπή σκοπεύει να υποβάλει νομοθετική πρόταση με την οποία να αναγνωρίζεται, μεταξύ άλλων, σε επίπεδο Κοινότητας το δικαίωμα των γραφείων είσπραξης χρεών να προσφεύγουν δικαστικά για την είσπραξη απαιτήσεων, δεδομένου ότι σε πολλά κράτη μέλη η δικαστική εκπροσώπηση επιτρέπεται μόνο στα νομικά επαγγέλματα, πράγμα που, κατά την Επιτροπή, αποτελεί εμπόδιο για την ταχεία και οικονομική διεκδίκηση οικονομικών απαιτήσεων;

Ο Δικηγορικός Σύλλογος της Αυστρίας θεωρεί, αντίθετα, ότι μια τέτοια οδηγία:

- θα συνεπαγόταν μικρότερη προστασία των πιστωτών και των χρεωστών

- θα έβλαπτε τα συμφέροντα των καταναλωτών, και

- θα προσέφερε αδικαιολόγητα ανταγωνιστικά πλεονεκτήματα στα γραφεία είσπραξης χρεών.

Θεωρεί η Επιτροπή ότι χρησιμοποιώντας ως μέσο την εν λόγω πρόταση κινείται στο πλαίσιο της αρχής της επικουρικότητας λαμβάνοντας υπόψη τις βασικές αρχές της αναγκαιότητας και της αναλογικότητας;

Θεωρεί η Επιτροπή αντικειμενικώς αναγκαίο το εν λόγω μέτρο για τη νομική κατάσταση στην Αυστρία, όπου με την ηλεκτρονική διαδικασία είσπραξης χρεών μπορεί να επιταχυνθεί η ικανοποίηση απαιτήσεων ύψους έως 100.000 ATS, ενώ η χρησιμοποίηση δικηγόρου στην εκτελεστική διαδικασία είναι ακριβώς ο λόγος για τον οποίο η διεκδίκηση αρκεί για να κινηθεί νομική διαδικασία;

Ούτως εχόντων των πραγμάτων, θεωρεί η Επιτροπή δικαιολογημένη την παροχή ανταγωνιστικού πλεονεκτήματος στα γραφεία είσπραξης χρεών;

Απάντηση του κ.Παπουτσή εξ ονόματος της Επιτροπής

(23 Φεβρουαρίου 1998)

1. Η Επιτροπή εξετάζει, προς το παρόν, το περιεχόμενο μιας νομοθετικής πράξης στον τομέα των καθυστερήσεων πληρωμών. Φυσικά, θα τηρηθεί η αρχή της επικουρικότητας, όπως ορίζεται στο άρθρο 3 (β) της Συνθήκης ΕΚ καθώς και οι αρχές της αναγκαιότητας και αναλογικότητας.

2. Η Επιτροπή σημειώνει τη γνωμοδότηση του αυστριακού δικηγορικού συλλόγου, στην οποία αναφέρεται ο αξιότιμος βουλευτής, σύμφωνα με την οποία στην Αυστρία το ισχύον νομικό σύστημα ικανοποιεί πλήρως τις επιχειρήσεις. Ωστόσο, η Επιτροπή έλαβε, επίσης, γνώση μιας πρόσφατης έρευνας(1) από την οποία προκύπτει ότι το 60% των αυστριακών επιχειρήσεων θεωρούν το ισχύον νομικό σύστημα είσπραξης οφειλών αναποτελεσματικό, το 55% εξαιρετικά αργό και το 48% ιδιαίτερα δαπανηρό. Επιπλέον, το 82% των αυστριακών επιχειρήσεων είναι της γνώμης ότι θα πρέπει να βελτιωθούν οι νομικές διαδικασίες.

3. Η πρωτοβουλία της Επιτροπής δεν πρόκειται σε καμία περίπτωση να στρεβλώσει τον ανταγωνισμό. Αντίθετα, στην ανακοίνωση της Επιτροπής της 17ης Ιουλίου 1997(2), επισημαίνονται διάφορα εμπόδια εξ αιτίας των οποίων οι οργανισμοί είσπραξης οφειλών δεν μπορούν να λειτουργούν σε κοινοτική κλίμακα. Επομένως, στόχος της πρωτοβουλίας της Επιτροπής είναι να διασφαλίσει δίκαιους όρους παιχνιδιού και την ορθή λειτουργία της ενιαίας αγοράς όσον αφορά την είσπραξη οφειλών.

(1) Εuropean Payment Habits Survey; Intrum Justitia, Amsterdam, Aπρίλιος 1997.

(2) EE C 216, 17.7.1997.
91997E2804(01)

ΓΡΑΠΤΗ ΕΡΩΤΗΣΗ αρ θ. 2804/97 του Mark WATTS προς την Επ τροπή. Πιστοποιητικά εγκρίσεως (Συμπληρωματ κή απάντηση)



Επίσημη Εφημερίδα αριθ. C 013 της 18/01/1999 σ. 0001
ΓΡΑΠΤΗ ΕΡΩΤΗΣΗ αρ θ. 2805/97 του Mark WATTS προς την Επ τροπή. Άρνηση εκδόσεως Πιστοποιητικού Ασφαλούς Διαχείρισης (Συμπληρωματ κή απάντηση)



Επίσημη Εφημερίδα αριθ. C 013 της 18/01/1999 σ. 0001



ΓΡΑΠΤΗ ΕΡΩΤΗΣΗ E-2805/97 υποβολή: Mark Watts (PSE) προς την Επιτροπή (1 Σεπτεμβρίου 1997) Θέμα: Άρνηση εκδόσεως Πιστοποιητικού Ασφαλούς Διαχείρισης Σε πόσα πλοία, ανά κατηγορία και σε κάθε κράτος μέλος, δεν εδόθησαν Πιστοποιητικά Ασφαλούς Διαχείρισης (ISM); Κοινή συμπληρωματική απάντηση του κ. Kinnock εξ ονόματος της Επιτροπής στις γραπτές ερωτήσεις E-2804/97 και E-2805/97 (10 Ιουνίου1998) Με βάση τις πληροφορίες που έχουν παράσχει τα κράτη μέλη όσον αφορά την εφαρμογή του κανονισμού (ΕΚ) 3051/95 του Συμβουλίου σχετικά με τη διαχείριση της ασφάλειας των επιβατηγών οχηματαγωγών πλοίων roll-on/roll-off (RO-RO) προκύπτει ότι στα κράτη μέλη δεν απορρίφθηκε πιστοποιητικό σύμφωνα με τη διεθνή μέθοδο προτύπων (ISM) που υποβλήθηκε για οχηματαγωγά ή από εταιρείες οχηματαγωγών RO-RO.
ΓΡΑΠΤΗ ΕΡΩΤΗΣΗ E-2691/97

υποβολή: James Provan (PPE) προς την Επιτροπή

(1 Σεπτεμβρίου 1997)

Θέμα: Χρήση των Ευρωπαϊκών Ταμείων Περιφερειακής Ανάπτυξης στο Sobral, Πορτογαλία

Μου έχει αναφερθεί ότι κοινοτικές επιχορηγήσεις διατίθενται δυο φορές σε άτομα στο Sobral, Porches, στη Πορτογαλία: μια φορά για επιδοτήσεις καλλιέργειας πορτοκαλιών σε εκτάσεις που έχουν καθαρισθεί πρόσφατα και μια φορά για την καταστροφή αυτών των νέων δένδρων προκειμένου να παραδοθεί η περιοχή στην ανάπτυξη υποδομών υπό μορφή νέου αυτοκινητοδρόμου, τον Via Infante de Sagres.

Τι ελέγχους ασκεί η Επιτροπή για να εξασφαλίσει ότι τα σχέδια που εγκρίνονται για επιχορηγήσεις του ΕΤΠΑ δεν χρησιμοποιούνται από τις εθνικές αρχές για να αποζημιώσουν γη που έχει ήδη εισπράξει κοινοτικές επιδοτήσεις για άλλους σκοπούς;

Συμπληρωματική απάντηση

της κας Wulf-Mathies εξ ονόματος της Επιτροπής

(8 Μαΐου 1998)

Ελλείψει ακριβέστερων ενδείξεων (ονόματα δικαιούχων, ακριβής τόπος των σχετικών εκμεταλλεύσεων, έτος χορήγησης της ενίσχυσης), η Επιτροπή δεν μπορεί να εξετάσει εάν έχουν χορηγηθεί οι ενισχύσεις για την καλλιέργεια των πορτοκαλιών. Ωστόσο, είναι σκόπιμο να σημειωθεί για το θέμα αυτό ότι κάθε ενδεχόμενη επιδότηση υπόκειται στην υποχρέωση τήρησης των καλλιεργειών για ελάχιστη διάρκεια πέντε ετών.

Όσον αφορά την κατασκευή του αυτοκινητοδρόμου "Via do Infante de Sagres" στο Sobral-Algarve, οι πορτογαλικές αρχές επιβεβαιώνουν, με επιστολή της 13ης Μαρτίου 1998, ότι καμμία χρηματοδότηση των Ευρωπαϊκών Ταμείων Περιφερειακής Ανάπτυξης δεν χορηγήθηκε για τον εν λόγω αυτοκινητόδρομο. Υπό τους όρους αυτούς δεν τίθεται ερώτηση για διπλή κοινοτική χρηματοδότηση.
ΓΡΑΠΤΗ ΕΡΩΤΗΣΗ E-1582/97

υποβολή: Cristiana Muscardini (NI) προς την Επιτροπή

(6 Μαΐου 1997)

Θέμα: Αναδιάρθρωση του δικτύου των πρακτορείων λαχείων LOTTO

Το σημερινό δίκτυο πρακτορείων εισπράξεως των χρημάτων που κατατίθενται από όσους συμμετέχουν στο τυχερό παιχνίδι του LOTTO αποτελείται από 4.500 καταστήματα τα οποία διαχειρίζονται οι έμποροι λιανικής πωλήσεως ειδών που υπόκεινται στο κρατικό μονοπώλιο (καπνοπώλες) ή οι πρώην πράκτορες του LOTTO (Νόμος αριθ. 123 της 16ης Μαρτίου 1987).

Με τον Νόμο αριθ. 85 της 19ης Απριλίου 1990 έγινε η πρόβλεψη περί σταδιακής διευρύνσεως του δικτύου πρακτορέιων LOTTO με σκοπό να φτάσει ο αριθμός των πρακτορείων τις 15.000.

Λαμβάνοντας υπόψη τα ανωτέρω, γνωρίζει μήπως η Επιτροπή:

1. εάν τηρήθηκαν οι διαδικασίες σχετικά με τη διενέργεια διαγωνισμού και με την επιλογή της εταιρίας που θα αναλάβει την αναδιάρθρωση;

2. εάν έχει προβλεφθεί διαγωνισμός για την προμήθεια των τερματικών του δικτύου των 15.000 προβλεπόμενων πρακτορείων;

3. εάν μπορούν, δεδομένης της ύπαρξης της ενιαίας αγοράς, να εγκατασταθούν πρακτορεία LOTTO και στα άλλα κράτη μέλη της Ευρωπαϊκής Κοινότητας;

Συμπληρωματική απάντηση

του κ. Monti Εξ ονόματος της Επιτροπής

(22 Σεπτεμβρίου 1998)

Η Επιτροπή επικοινώνησε με τις ιταλικές αρχές προκειμένου να ζητήσει πληροφορίες όσον αφορά τον τρόπο προμήθειας των τερματικών που απαιτούνται για τον εξοπλισμό των 15.000 πρακτορείων που αναφέρει το Αξιότιμο Μέλος. Στην απάντησή τους οι ιταλικές αρχές δήλωσαν ότι οι συμβάσεις για την αγορά των τερματικών είχαν συναφθεί άμεσα το 1992. Αντίθετα, οι ιταλικές αρχές δήλωσαν ότι μετά το 1992 διεξάγονται τακτικές διαδικασίες ανάθεσης συμβάσεων για την παροχή προϊόντων και υπηρεσιών και ότι δεσμεύονται να τηρήσουν πλήρως το κοινοτικό δίκαιο στον τομέα των δημόσιων συμβάσεων για τις μελλοντικές επενδύσεις που απαιτούνται για να συνεχισθεί η αυτοματοποίηση και η διεύρυνση των πρακτορείων LΟΤΟ.
ΓΡΑΠΤΗ ΕΡΩΤΗΣΗ E-4214/97 υποβολή: Bryan Cassidy (PPE) προς την Επιτροπή (21 Iανουαρίου 1998)

Θέμα: Απόφαση του Ευρωπαϊκού Δικαστηρίου της 26ης Οκτωβρίου 1996, υπόθεση C317/94/Elida Gibbs Εταιρεία Περιορισμένης Ευθύνης

Η εν λόγω απόφαση του Ευρωπαϊκού Δικαστηρίου, φαίνεται ότι στην πράξη κατέστη ανίσχυρη εφόσον δεν εφαρμόσθηκε στην Γερμανία, ενώ στην Γαλλία και στην Ελλάδα εφαρμόσθηκε μόνο μερικώς.

Έχουν τη δυνατότητα τα διοικητικά στελέχη της Ευρωπαϊκής Επιτροπής να αρνηθούν την δημοσίευση δικαστικής απόφασης του Ευρωπαϊκού Δικαστηρίου σε συγκεκριμένες περιπτώσεις;

Εάν ναι, ποιά μέτρα μπορεί να λάβει μία επιχείρηση ή ένα άτομο έναντι του διοικητικού στελέχους που είναι υπεύθυνο για την παρεμπόδιση της δεδομένης διαδικασίας; Υπάρχει εσωτερική πειθαρχική διαδικασία; Ποιά είναι η αποζημίωση την οποία μπορεί να απαιτήσει η επιχείρηση ή το άτομο και από ποιόν;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-4213/97 και E-4214/97 (6 Απριλίου 1998)

Όπως διευκρινίστηκε στην απάντηση σχετικά με τις γραπτές ερωτήσεις Ε-4208/97 έως 4211/97 του Αξιότιμου Μέλους του Κοινοβουλίου Ή, η Επιτροπή συνήγαγε τα συμπεράσματα της απόφασης της 26ης Οκτωβρίου 1996 (υπόθεση C-317/94) Elida Gibbs, γράφοντας σε όλα τα κράτη μέλη και αποφασίζοντας να κινήσει ή να συνεχίσει ορισμένος αριθμός διαδικασιών από το πρώην άρθρο 169 της συνθήκης, ειδικά σχετικά με τα κράτη μέλη που αναφέρονται από το Αξιότιμο Μέλος. ((ΕΕ C 223 της 17.7.1998, σελ. 72. ))

Η Επιτροπή υπενθυμίζει ότι, κατά το σύστημα της συνθήκης, το Δικαστήριο είναι αρμόδιο για την ερμηνεία του ισχύοντος κοινοτικού δικαίου και ότι δεν δύναται σε αυτό, και πολύ περισσότερο ακόμα λιγότερο στους υπαλλήλους του, να αγνοούν τις αποφάσεις που παίρνει. Εν τούτοις, στο μέτρο που ορισμένα κράτη μέλη, όπως στη συγκεκριμένη περίπτωση, επισημαίνουν δυσκολίες στην εφαρμογή μίας απόφασης, η Επιτροπή δεν αρνείται ότι οι δυσχέρειες αυτές συζητούνται στο πλαίσιο των επιτροπών ad hoc. Γι' αυτόν τον λόγο η εν λόγω ερώτηση συζητήθηκε ειδικά στο πλαίσιο της επιτροπής του ΦΠΑ.

Στο τωρινό στάδιο, η Επιτροπή δεν μελετά καμμία πρόταση σχετική με τον τομέα στον οποίο αναφέρεται το Αξιότιμο Μέλος του Κοινοβουλίου. Εξυπακούεται ότι στην περίπτωση που θα έπρεπε να αναληφθεί κάποια πρωτοβουλία, θα εζητήτο, όπως πάντα, η γνώμη των οικονομικών κύκλων, κυρίως μέσω σχετικών γνωμοδοτήσεων του Κοινοβουλίου και της Οικονομικής και Κοινωνικής Επιτροπής, καθώς και στο πλαίσιο των επαφών που πραγματοποιούνται τακτικά με τους εν λόγω κύκλους.